CELEX: 32017R0200
Language: sk
Date: 2017-02-01 00:00:00
Title: Vykonávacie nariadenie Komisie (EÚ) 2017/200 z 1. februára 2017 o zatriedení určitého tovaru do kombinovanej nomenklatúry

7.2.2017   
            
            
               SK
            
            
               Úradný vestník Európskej únie
            
            
               L 32/15
            
         VYKONÁVACIE NARIADENIE KOMISIE (EÚ) 2017/200
   z 1. februára 2017
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. februára 2017
      
         
            Za Komisiu
         
         
            v mene predsedu
         
         Stephen QUEST
         
            generálny riaditeľ
         
         
            Generálne riaditeľstvo pre dane a colnú úniu
         
      
   
   
      (1)  Ú. v. EÚ L 269, 10.10.2013, s. 1.
   
      (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Elektrický prístroj, ktorý používa digitálne rozhlasové vysielanie (DAB) a technológiu frekvenčnej modulácie (FM) na príjem rádiového vysielania. Celkové rozmery prístroja sú približne 115 × 180 × 120 mm a je schopný prevádzky bez vonkajšieho zdroja energie.
                  Prístroj je vybavený zabudovaným reproduktorom, profilom Bluetooth/A2DP (Advanced Audio Distribution Profile) [ktorý prístroju umožňuje bezdrôtový prenos zvuku zo zvukových reprodukčných zariadení (napr. z MP3 prehrávačov), ktoré sú tiež vybavené profilom Bluetooth/A2DP], vstupom na pripojenie slúchadiel a vstupom na pripojenie vonkajšieho napájania.
               
               
                  8527 19 00 
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XVI triede a znením číselných znakov KN 8527  a 8527 19 00 .
                  Prístroj okrem funkcie príjmu rádiového vysielania prijíma, konvertuje a prenáša údaje (prostredníctvom profilu A2DP), pričom táto funkcia spadá do položky 8517  (pozri vykonávacie nariadenie Komisie (EÚ) 2016/2224 (1)). Prístroj sa teda nemôže kombinovať s prístrojmi na reprodukciu zvuku (funkcia položky 8519 ).
                  Prístroj sa má preto zatriediť ako rozhlasový prijímač, nekombinovaný s prístrojom na reprodukciu zvuku, pod číselný znak 8527 19 00 .
               
            
         (1)  Vykonávacie nariadenie Komisie (EÚ) 2016/2224 z 5. decembra 2016 o zatriedení určitého tovaru do kombinovanej nomenklatúry (Ú. v. EÚ L 336, 10.12.2016, s. 22).